**Малкъар тилден бла литературадан олимпиада ишле**

**Задания**

**11-чи класс**

1. *Башын…алып* деген фразеологизмни жетмеген сёзюн къошугъуз, магъанасын ангылатыгъыз.

2. *Къаймакъ, къайна, къайыкъ* деген сёзлени бир бирге не жаны бла жууукъ болгъанларыны юсюнден хапар айтыгъыз.

3. *Дырынчыланыкъыладыла* деген сёзню къаллай кесекледен къуралгъанларын таблицада кёргютюгюз, анда жалгъаула сёзге къаллай магъанала къошханларын жазып кёргюзтюгюз.

|  |  |  |
| --- | --- | --- |
| Тамыр | Сёз къураучу жалгъаула | Сёз тюрлендириучю жалгъаула |
|  |  |  |

4. Бу сёзлеге бирер синоним жазыгъыз.

Уллу –..., душман –..., дос – ..., иги - …, чап - …

5. Тирмен ташы, малкъар къызы, тау бичени сёз тутушла къаллай юлгю бла къуралгъандыла?

1) С1 + Сы

2) С02 + Сы

3) С2 + Сы

4) С4 + Сы

6. *Закий, мюлк, ырысхы, сабий, адет* деген сёзле къайсы тилден алыннган сёзледиле?

1) къабарты тилден

2) арап тилден

3) дюгер тилден

4) орус тилден

7. *Суу сурат, сары алтын, къой ауузундан чёп юзмеген* деген фразеологизмле тилни къайысы кесегини къуллугъунда хайырланыладыла?

1) атны

2) сёзлеуню

3) сыфатны

4) этимни

8. *Баргъан, чабыучу, билмезлик, урушур, жетерик* деген сёзле этимни къайсы формасыдыла?

1) этимсыфат

2) этим

3) этимча

4) инфинитив

9. *Сюймегениме бердиле; Чал сакъаллы къарт кишини манга тийишли кёрдюле* деген айтымла къаллайладыла?

1) бир баш членли айтымла

2) аталгъан айтымла

3) белгисиз иели айтымла

4) белгили иели айтымла

10. Бу айтымны синтаксис жаны бла тинтигиз, жетмеген тыйгъыч белгилерин салыгъыз. Бу айтымны кесеклерин айыргъан тыйгъыч белгилени нек салыннганларын айтыгъыз.

Хауагъа жылыу кирип чыкъ кепгинчи къарты жашы да сыртха къутулдула олсагъатдан чалгъычыла къалакъ этген тауушла эшитилип башладыла шапала бир бирге ал бермей кими отун жарып кими отха къазан асып кими ийнек саууп тебиредиле

**11.** *«Арбачы», «Эрттенлик къарчыкъ», «Тау суучукъну жырчыгъы»* **- бу назмуланы белгили малкъар жазыучу \_\_\_\_\_\_\_\_\_\_\_\_\_\_ жазгъанды**

**а)** Будайланы Азрет

б) Отарланы Керим

в) Къулийланы Къайсын

г) Шахмырзаланы Саид

**12. Жазыучуланы бла аланы чыгъармаларын бир бирлери бла келишдиригиз.**

|  |  |
| --- | --- |
| 1. «Ана тилим» | 2. Гадийланы Ибрагим |
| 2. «Къанатлыда жел улуйду» | 4. Бабаланы Ибрахим |
| 3. «Мёлекледе къонакъда» | 1. Къулийланы Къайсын |
| 4. «Чамланама жерни атындан» | 3. Гуртуланы Эльдар |

**13.** «Алай сакъаллы киши бир къолу бла анга балтаны узата, бирси колу бла уа моргъулдум жаягъында жылтырагъан жилямукъну сюртдю. Зекериядан уялгъанданмы болур эди, бетин бир жанына бурду.

…Аны себепли, шуёхла: «Балтаны да балта биледи», - деп, таматала бош айта болмазла.

**Чыгъарманы аты - \_\_\_\_\_\_\_\_\_\_\_\_\_\_\_\_\_\_\_\_\_\_\_**

**Чыгъарманы жазгъан – \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**14.** «Бир секирип Минги таугъа жетдиле,

Юсю бла ол жанына кетдиле.

Тёппеси бла ызларына ётдюле,

Туякълары тийип, айры этдиле» -

Башда берилген юзюк бу тизмеде салыннган таурухланы бириндене алыннганды.

а) «Къарашауай Гемуданы сынайды»

б) «Сосурукъ бла эки башлы эмеген»

в) «Къарашауй сауду, ёлмегенди»

г) «Къарашауай бла нартла»

**15. Берилген элберле бла нарт сёзледе магъанасы бла келишген сёзлени табып жазыгъыз.**

**а)**

Бийик-бийик бийик тау,

Бийик тауда - бир тала,

Бир талада - минг къой

Мингси да – къара.

Ол неди?

**б)**

Бир къызым барды да:

Халкъны кийиндиреди да,

Кеси къымыжалай къалады.

**в)**

Тюйме болуп тюйюлмеген

Кийим болуп кийилмеген,

Ёлсенг да – биргенге,

Ёлмесенг да – биргенге

**г)** Эришмеген \_\_\_\_\_\_\_ болмаз, Ахшылагъа тенг болмаз.

**д)** Аман къатын \_\_\_\_\_\_\_ ёнкюч алыр, иги къатын жюн ёнкюч алыр.

**е)** Эшигине кёре - жашауу, эрине кёре **\_\_\_\_\_\_\_\_\_\_ .**

**16.**

Сёзюм, кёкча, кимге да ачыкъ:

Кюн-кюнлюм кёрюнеди чегет,

Жол узакъды, тенгиз а – ачы,

Деп жарсымай, барады черек…

Алай мен, таулада атамдан

Кёргенни этип, кюч алгъанлы

Топ чачхан жерлени атындан

Чамланама аман адамгъа.

**Чыгъарманы аты - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Чыгъарманы автору - \_\_\_\_\_\_\_\_\_\_\_\_\_\_\_\_\_\_\_\_\_\_\_**

17. *«Къанатлыда жел улуйду»* **деген чыгъарманы белгили малъар жазыучу** \_\_\_\_\_\_\_\_\_\_\_\_\_\_\_**жазгъанды.**

а) Гулаланы Б.

б) Гадийланы Иб.

в) Къулийланы Къ.

г) Гуртуланы Э.

**18. Бу тизмеде берилген чыгъармаланы бла жигитлени бир-бирлерине келишдиригиз.**

|  |  |
| --- | --- |
| 1. «Азатлыкъ» | Нух эфенди |
| 2. «Жетегейле» | Пилжан |
| 3. «Къобузчу Марзият» | Айдарукъ |
| 4. «Кюбюрде табылгъан повесть» | Марзият |

**19.** Малкъар литературада чыгъармачылыгъы белгили жазыучу О.Генри бла тенглешдирилген, чам хапарны устасы, «Кёпню кёрген Къарагъач», «Балтаны багъасы», «Шайтан арба» д.а.к. чыгъармаланы автору белгили малкъар жазыучуду. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**20. «…О дунияны тынчлыкъсыз аналары!» - деген темагъа, нарт сёзле бла назмула хайырлана, кёлденжазма жазыгъыз (170 сёз).**

**РЕШЕНИЯ**

**Время отводимое на выполнение работы - 2 часа**

**Малкъар тилден бла литературадан олимпиада ишле**

**11 кл.**

1. *Башын…алып* деген фразеологизмни жетмеген сёзюн къошугъуз, магъанасын ангылатыгъыз.

Башын къолуна алып: бек ашыгъып, аягъы басханны кёзю кёрмей.

2. *Къаймакъ, къайна, къайыкъ* деген сёзлени бир бирге не жаны бла жууукъ болгъанларыны юсюнден хапар айтыгъыз.

Быланы тамырлары бирди - **къай**. Магъана жаны бла жууукълукъ чыгъады. **Къаймакъ** - сютню башына келген зат; **къайна** - суусун затны жылыудан ёрге кётюрюлгени; **къайыкъ** - сууну башында жюзерге адам хайырланнган зат.

3. *Дырынчыланыкъыладыла* деген сёзню къаллай кесекледен къуралгъанларын таблицада кёргютюгюз, анда жалгъаула сёзге къаллай магъанала къошханларын жазып кёргюзтюгюз.

|  |  |  |
| --- | --- | --- |
| Тамыр | Сёз къураучу жалгъаула | Сёз тюрлендириучю жалгъаула |
| **дырын** | **-чы** | **-ла, -ныкъы, -ла, -ды, -ла** |

-**чы** – дырын деген атдан жангы ат къурайды (дырынчы);

-**ла** – сёзню кёплюк санда болгъанын кёргюзтеди;

-**ды** – хапарчылыкъны кёргюзтген жалгъауду;

-**ныкъы** – иени кёргюзтген къош жалгъауду.

4. Бу сёзлеге бирер синоним жазыгъыз.

Уллу – **абадан**, душман – **жау**, дос – **шуёх**, иги - **аламат**, чап - **жорт**.

5. Тирмен ташы, малкъар къызы, тау бичени сёз тутушла къаллай юлгю бла къуралгъандыла?

1) С1 + Сы

2) + **С02 + Сы**

3) С2 + Сы

4) С4 + Сы

6. *Закий, мюлк, ырысхы, сабий, адет* деген сёзле къайсы тилден алыннган сёзледиле?

1) къабарты тилден

2) **араб тилден**

3) дюгер тилден

4) орус тилден

7. *Суу сурат, сары алтын, къой ауузундан чёп юзмеген* деген фразеологизмле тилни къайысы кесегини къуллугъунда хайырланыладыла?

1) атны

2) сёзлеуню

3) **сыфатны**

4) этимни

8. *Баргъан, чабыучу, билмезлик, урушур, жетерик* деген сёзле этимни къайсы формасыдыла?

1) + **этимсыфат**

2) этим

3) этимча

4) инфинитив

9. *Сюймегениме бердиле; Чал сакъаллы къарт кишини манга тийишли кёрдюле* деген айтымла къаллайладыла?

1) бир баш членли айтымла

2) аталгъан айтымла

3) **белгисиз иели айтымла**

4) белгили иели айтымла

10. Бу айтымны синтаксис жаны бла тинтигиз, жетмеген тыйгъыч белгилерин салыгъыз. Бу айтымны кесеклерин айыргъан тыйгъыч белгилени нек салыннганларын айтыгъыз.

Хауагъа жылыу кирип, чыкъ кепгинчи, къарты, жашы да сыртха къутулдула, олсагъатдан чалгъычыла къалакъ этген тауушла эшитилип башладыла; шапала, бир бирге ал бермей, кими отун жарып, кими отха къазан асып, кими ийнек саууп тебиредиле.

Бу байламсыз тенг жарашхан къош айтымды, юч бош айтымдан къуралады: 1) ***Хауагъа жылыу кирип, чыкъ кепгинчи, къарты, жашы да сыртха къутулдула*** 2) ***олсагъатдан чалгъычыла къалакъ этген тауушла эшитилип башладыла*** 3) ***шапала, бир бирге ал бермей, кими отун жарып, кими отха къазан асып, кими ийнек саууп тебиредиле.***

Хапарлау интонация бла айтылгъаны себепли, ахырында точка салынады. Бу айтымны биринчи эм экинчи кесеклери бир бирлери бла магъана жаны бла къаты байланадыла, ол себепден ала бир бирден запятой бла айырыладыла. Экинчи айтымдан сора точка бла запятой салынады, нек дегенде айтымны ючюнчю кесеги ал кесеклери бла магъана жаны бла къаты байламлы тюйюлдю. Ол кеси да бек жайылгъан айтымды, членлерини араларында запятойла да асламдыла.

**11**. *«Арбачы», «Эрттенлик къарчыкъ», «Тау суучукъну жырчыгъы»* - **бу назмуланы белгили малкъар жазыучу \_\_\_\_\_\_\_\_\_\_\_\_\_\_ жазгъанды**

а) Будайланы Азрет

б) Отарланы Керим

**в) Къулийланы Къайсын**

г) Шахмырзаланы Саид

**12. Жазыучуланы бла аланы чыгъармаларын бир бирлери бла келишдиригиз.**

|  |  |
| --- | --- |
| 1. «Ана тилим» | 2. Гадийланы Ибрагим |
| 1. «Къанатлыда жел улуйду» | 4. Бабаланы Ибрахим |
| 1. «Мёлекледе къонакъда» | 1. Къулийланы Къайсын |
| 1. «Чамланама жерни атындан» | 3. Гуртуланы Эльдар |

**13.** «Алай сакъаллы киши бир къолу бла анга балтаны узата, бирси колу бла уа моргъулдум жаягъында жылтырагъан жилямукъну сюртдю. Зекериядан уялгъанданмы болур эди, бетин бир жанына бурду.

…Аны себепли, шуёхла: «Балтаны да балта биледи», - деп, таматала бош айта болмазла.

Чыгъарманы аты - **Балтаны багъасы**

Чыгъарманы жазгъан **– Гуртуланы Элдар**

**14**.

«Бир секирип Минги таугъа жетдиле,

Юсю бла ол жанына кетдиле.

Тёппеси бла ызларына ётдюле,

Туякълары тийип, айры этдиле».

Башда берилген юзюк бу тизмеде салыннган таурухланы бириндене алыннганды.

**а) «Къарашауай Гемуданы сынайды»**

б) «Сосурукъ бла эки башлы эмеген»

в) «Къарашауй сауду, ёлмегенди»

г) «Къарашауай бла нартла»

**15. Берилген элберле бла нарт сёзледе магъанасы бла келишген сёзлени табып жазыгъыз.**

а) Бийик-бийик бийик тау,

Бийик тауда - бир тала,

Бир талада - минг къой

Мингси да – къара.

Ол неди? **(чёплеу баш)**

б) Бир къызым барды да:

Халкъны кийиндиреди да,

Кеси къымыжалай къалады. **(ийне)**

в) Тюйме болуп тюйюлмеген

Кийим болуп кийилмеген,

Ёлсенг да – биргенге,

Ёлмесенг да – биргенге **(окъуу)**

г) Эришмеген \_\_\_\_\_\_\_ болмаз, Ахшылагъа тенг болмаз.  **(эр)**

д) Аман къатын \_\_\_\_\_\_\_ ёнкюч алыр, иги къатын жюн ёнкюч алыр. **(суу)**

е) Эшигине кёре - жашауу, эрине кёре \_\_\_\_\_\_\_\_\_\_ .  **(къатыны)**

**16.**

Сёзюм, кёкча, кимге да ачыкъ:

Кюн-кюнлюм кёрюнеди чегет,

Жол узакъды, тенгиз а – ачы,

Деп жарсымай, барады черек…

Алай мен, таулада атамдан

Кёргенни этип, кюч алгъанлы

Топ чачхан жерлени атындан

Чамланама аман адамгъа.

Чыгъарманы аты - **«Чамланама жерни атындан»**

Чыгъарманы автору - **Бабаланы И.**

**17**. «Къанатлыда жел улуйду» деген чыгъарманы белгили малъар жазыучу \_\_\_\_\_\_\_\_\_\_\_\_\_\_\_жазгъанды.

а) Гулаланы Б.

**б) Гадийланы Иб.**

в) Къулийланы Къ.

г) Гуртуланы Э.

**18. Бу тизмеде берилген чыгъармаланы бла жигитлени бир-бирлерине келишдиригиз.**

|  |  |
| --- | --- |
| 1. «Азатлыкъ» | 2. Нух эфенди |
| 2. «Жетегейле» | 4. Пилжан |
| 3. «Къобузчу Марзият» | 1. Айдарукъ |
| 4. «Кюбюрде табылгъан повесть» | 3. Марзият |

**19.** Малкъар литературада чыгъармачылыгъы белгили жазыучу О.Генри бла тенглешдирилген, чам хапарны устасы, «Кёпню кёрген Къарагъач», «Балтаны багъасы», «Шайтан арба» д.а.к. чыгъармаланы автору белгили малкъар жазыучуду. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. **( Гуртуланы Эльдар)**

**20.** *«…О дунияны тынчлыкъсыз аналары!»* - **деген темагъа, нарт сёзле бла назмула хайырлана, кёлденжазма жазыгъыз (170 сёз).**

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| № | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Итого |
| балл | **3** | **3** | **3** | **3** | **3** | **3** | **3** | **3** | **3** | **3** | **3** | **3** | **3** | **3** | **6** | **3** | **3** | **3** | **3** | **40** | **100** |